ഓഫ്ലൈന് ബുക്കിങ്ങിനായി ടോള് ഫ്രീ നമ്ബര് അവതരിപ്പിച്ച് ടുക്സി കൊച്ചി: ഓഫ്ലൈന് ബുക്കിംഗ് സേവനം എളുപ്പമാക്കാന്ടോള് ഫ്രീ നമ്ബര് അവതരിപ്പിച്ച് ഓണ്ലൈന് ഓട്ടോ ബുക്കിംഗ് പ്ലാറ്റ്ഫോമായ ടുക്സി. സാങ്കേതിക വിദ്യകള് ഉപയോഗിക്കുവാന് ബുദ്ധിമുട്ടനുഭവിക്കുന്ന മുതിര്ന്ന പൗരന്മാര്ക്ക് വീടുകളിലിരുന്ന് തന്നെ എളുപ്പത്തില് ഓട്ടോ ബുക്ക് ചെയ്യാന് അവസരമൊരുക്കുക എന്ന ലക്ഷ്യത്തോടെയാണ് ടുക്സി ഇങ്ങനെയൊരു ഉന്നമനത്തിനൊരുങ്ങുന്നത്. രാവിലെ 10 മുതല് വൈകുന്നേരം 6 വരെ 1800 8904199 എന്ന ടോള് ഫ്രീ നമ്ബര് ഉപയോഗിച്ച് ഓട്ടോ ബുക്ക് ചെയ്യാന് സാധിക്കും. കാലക്രമേണ ഈ സേവനം 247 ആക്കി മാറ്റുവാന് ഞങ്ങള് ഉദ്ദേശിക്കുന്നുണ്ട്. നഗരത്തിന്റെ വിവിധ ഭാഗങ്ങളിലുള്ള കൂടുതല് ആളുകളിലേക്ക് ടുക്സി ആപ്പ് എത്തിക്കുവാനും കൂടാതെ മുതിര്ന്ന ഉപഭോക്താക്കളെ സഹായിക്കുവാനും ഈ സംരംഭത്തിലൂടെ കഴിയുമെന്ന് ടുക്സി പ്രതിനിധിയായ അര്ജുന് തമ്ബി പറഞ്ഞു ഇതുവരെ 940 ലധികം ഓട്ടോറിക്ഷ ഡ്രൈവര്മാര് ടുക്സിയില് രജിസ്റ്റര് ചെയ്തിട്ടുണ്ട്. പ്രവര്ത്തനമാരംഭിച്ച് എട്ട് മാസമായ ആപ്പ് അതിന്റെ പ്രാരംഭഘട്ടത്തില് കൊച്ചിയിലാണ് പ്രവര്ത്തിച്ചു വരുന്നത്. ഉടന് തന്നെ തിരുവനന്തപുരത്തേക്കും തൃശൂരിലേക്കും ടുക്സിയുടെ പ്രവര്ത്തനം വ്യാപിപ്പിക്കും.The post ഓഫ്ലൈന് ബുക്കിങ്ങിനായി ടോള് ഫ്രീ നമ്ബര് അവതരിപ്പിച്ച് ടുക്സി first appeared on MalayalamExpressOnline.